SPRÁVA ZO ZAHRANIČNEJ PRACOVNEJ CESTY
   217/2017
1.  Účastník ZPC:

Jakub Šimkovič, Ing.
Národný kontaktný bod pre vesmír
Národný kontaktný bod pre inteligentnú, ekologickú a integrovanú dopravu
Národný kontaktný bod pre informačné a komunikačné technológie
Národný kontaktný bod pre FET

Jazyky: anglický, francúzsky, český

2.  Zahraničná pracovná cesta:
Brusel, Belgické kráľovstvo, 20. 10. 2017, Auditorium of DG-GROW, Av. d'Auderghem 45, 1040 Brusel, stretnutie národných kontaktných bodov Horizontu 2020 pre oblasť vesmíru.
Prijímajúca organizácia:
Generálne riaditeľstvo EK pre vnútorný trh, priemysel, podnikanie a MSP (DG GROW)  
Časť cestovných nákladov uhradená z účtu zamestnanca CVTI SR. Náklady na cestu prepláca Európska komisia.

3.  Rámcový program pobytu:

Harmonogram stretnutia:
1.	Welcome
2.	Outcome of the 2017 evaluations (REA,EASME)
3.	Evaluation process, including re-evaluation (redress) (REA)
4.	How to prepare a good proposal (REA)
5.	Presentation of the work programme 2018 (COM & REA)
6.	Galileo infrastructure R&D, Mission & Services (COM)
7.	SST – Space Surveillance and Tracking, Current status (COM)
8.	Questions and discussion, close of meeting

4.  Stručný priebeh rokovaní, resp.  študijného pobytu:
Piatok, 20. 10. 2017, 10:00 - 17:00

Ako prvý s prednáškou vystúpil zástupca Výkonnej agentúry pre MSP (EASME) Gregor Novak (gregor.novak@ec.europa.eu), ktorý pred stavil EIC Pilot. EIC Pilot potrvá do roku 2020 a potom sa uvidí, či bol projekt úspešný. Od 1.1.2018 v tejto oblasti nebudú tematické okruhy. Výzvy budú široké a budú tak medzi nimi presahy. Ako v prípade SME Instrumentu budú 4 tzv. cut off termíny.
Najväčšia zmena bude v druhej fáze hodnotiaceho procesu, ktorý pridá interview so žiadateľom. Bude to vraj podobné ako proces získavania úveru od banky. Profilovanie projektov sa robiť nebude a firmy by sa preto nemali vzdávať už pred interview.
Podľa predstaviteľov Komisie sa môže stať, že všetky podporené projekty budú z troch oblastí, ktoré sa presadzujú v rámci H2020 najviac. Pri FTI (Fast Track to Innovation) sa napríklad doteraz nestalo, aby sa presadil SPACE projekt. Pre interview budú vydávať osobitné guidelines.
Budú sa vďaka tomu meniť podmienky Seal Of Excellence? To Komisia zatiaľ nevie povedať.
Hodnotenie výziev
V rámci posledného kola výziev sa hlásilo 190 projektov. Vo všeobecnosti platí, že 70% (COMPET) a 86% (EO) subjektov sa hlási iba s jedným projektom. Na druhej strane, 4-5 % top žiadateľov má 3-22 projektov.
190 návrhov žiadalo priemerne 2,3 milióna eur, to nie je veľa, vravia zástupcovia Komisie. Stále sa pomerne viac presadzujú výskumné organizácie a verejné inštitúcie ako MSP a priemysel. To znamená, že síce sa prihlási viac subjektov zo súkromného sektoru, ale vo výsledku nedosiahnu pomernú čiastku. Grant Agreement Preparation (GAP) sa začala 03/07/2017
Padla otázka, či sa dá vesmírnych NCP viac školiť. Zdá sa totiž, že v H2020 sa v porovnaní s FP7 ešte viac presadzujú veľké krajiny. Komisia priznáva, že v oblasti SPACE sú v tomto smere výrazné problémy a zvyšovať zapojenie nových členských štátov je najmä o práci na národnej úrovni.
Vysvetlenie hodnotiaceho procesu
Bude trvať maximálne 5 mesiacov. Na výbere expertov sa už pracuje. Bude sa hľadať mix súkromného a verejného sektoru. Vždy by mal byť aspoň jeden hodnotiteľ z veľmi príbuzného odboru.
Neúspešné projekty budú mať šancu vyžiadať si tzv. evaluation review. V extrémnych prípadoch sa dá dosiahnuť znovu-hodnotenie.  Od roku 2015 sa tak stalo v dvoch prípadoch.
Agentúry, ktoré sa zapojili do tvorby programu: REA, GSA a EASME. Zrejme na začiatku roku 2018 vyhlásia EU Prize „Low Cost Space Launch“. Opäť sa rozoberá InnovFin Space Equity Pilot (ISEP), predpoklad zostáva ten istý – investícia z verejných zdrojov, podobne ako v prípade EFSI, priláka rizikové financovanie z ostatných oblastí.
Výzva Vesmírna robotika sa bližšie preberala v ranných hodinách. Poobede sa riešil Copernicus Market Uptake. Z Európskej komisie nám ako kritérium prízvukovali ekonomickú udržateľnosť projektov, schopnosť vytvárať pracovné miesta, reagovať na potreby trhu. Copernicus evolution – mission exploitation concepts, treba si dať pozor na to, aby návrhy boli komplementárne s plánmi ESA. Technologies for European non-dependance and competitiveness - cieľom je európska nezávislosť a konkurencieschopnosť. Je tu 5 podoblastí, ktoré by EÚ chcela riešiť: Každý projekt by mal riešiť maximálne jednu podoblasť a dosiahnuť na stupnici TRL (úroveň pripravenosti technológie) niekde na úroveň 4, 5 a 6.
Satelitné telekomunikačné musia zohľadniť to, že sa satelity posúvajú od televízneho vysielania k internetu, konkrétne 5G.
Posledná prednáška pripomínala prednášku Seána McCarthyho v Žiline na ERAdiate Grants Week. Hovorili, aby si riešitelia projektov jasne stanovili otázky a jasne na ne odpovedali. Mali by vedieť narábať s konceptom TRL a aj to v návrhu spomenúť. Taktiež je potrebné ukázať tzv. stakeholder knowledge, čo znamená poznať trh a potenciálneho zákazníka. Žiadatelia by sa nemali báť uviesť ani riziká a možné nástroje na ich znižovanie. Subcontracting treba bližšie okomentovať.
Otázky etiky a bezpečnosti sú vraj v novom pracovnom programe výrazne vylepšené. 
Na záver sa riešil Brexit. Čo sa bude diať, až Británia z EÚ odíde? Zatiaľ sa hovorí o tom, že nebude žiadna zmena oproti doterajšiemu stavu. Veľa sa hovorí o guidance dokumentoch, dovtedy by mali byť prichystané  minimálne tri dokumenty, ktoré žiadateľov prevedú celým procesom.
5.  Odporúčané závery:

Odporúčania Európskej komisie, ktoré sa týkajú jednotlivých projektových výziev, by mali odznieť na zamýšľanom informačnom dni o výzvach H2020 pre oblasť vesmíru pre slovenských žiadateľov. Komisia totiž vhodne špecifikovala, čo od projektových návrhov očakáva. Podujatie pre riešiteľov zo Slovenska je vhodné spojiť s informačným dňom o výzvach Európskej vesmírnej agentúry (ESA), prípadne usporiadať spoločný informačný deň s Českou republikou.

6.   Prehľad prinesenej dokumentácie a miesto jej uloženia

Prezentácie zo stretnutia NPC budú dostupné v databáze EK CIRCABC, prípadne u účastníka cesty.

7.   Osobitne vyhodnotený očakávaný prínos ZPC

Rozšírenie praktických poznatkov o programe Horizontu 2020 v oblasti vesmíru. Ako účastník tejto zahraničnej pracovnej cesty využijem školenie od predstaviteľov Komisie pri ďalšej komunikácii s potenciálnymi riešiteľmi projektov H2020 na Slovensku.

8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.

Súhlasím so zverejnením správy na internete

Správu vypracoval: Ing. Jakub Šimkovič     		                  ......................................
Dátum: 14. 11. 2017
								
Správu schválil:  prof. RNDr. Ján TURŇA, CSc., generálny riaditeľ  ......................................